Froukje Wartena

Froukje Wartena, eins Frouwkje Wartena (Akkrum, 28 july 1855 - Laren (Noard-Hollân), 14 april 1933) wie in Nederlânske skilderesse, tekener en etser.

 Libben en wurk 
Froukje Wartena wie in dochter fan dr. Auke Herres Wartena (1823-1882) en Joukje Luitzens van der Sluis (1829-1914). Har heit wie dokter yn Akkrum en Huzum. Nei syn ferstjerren ferhuze de húshâlding nei Grins; se krige dêr les fan J.H. Egenberger.

Yn 1883 ferhuze Warten nei Amsterdam, dêr't se studearre oan de Rijksnormaalschool voor Teekenonderwijzers (1883 -1890) by J.R. de Kruijff en Georg Sturm Pieter A. Scheen (1969) Lexicon Nederlandse Beeldende Kunstenaars 1750-1950. De Haach: Kunsthandel Pieter A. Scheen N.V. Volume 2, s. 565.. Paul Bodifée, Suze Fokker en A.M. Gorter sieten by har yn de klasse. Warten folge dêrnjonken tegearre mei ûnder oaren Augustine Obreen de jûnskursus oan de Ryksakademy foar Byldzjende Keunsten (1888-1889) by Ferdinand Oldewelt. A.J. der Kinderen (1908) "Naamlijst der leerlingen" yn De Rijks-Academie van Beeldende Kunsten te Amsterdam : Stads Teeken-Academie tot 1817, Koninklijke Academie 1817-1870, Rijks-Academie 1870-heden. Haarlim: Joh. Enschedé en Zonen.  Se wurke in skoft as ûnderwizeres om troch de tiid te kommen ear't hja har folslein oan de keunst wije koe. Hanna Klarenbeek (2012) Penseelprinsessen & broodschilderessen: vrouwen in de beeldende kunst 1808-1913 - Uitgeverij Thoth, Bussum. s. 160-161.

Warten skildere, tekene en etste ynterieurs, sjenrestikken, stedsgesichten en lânskippen.A.J.D. van Oosten, "Fraukje Wartena", Elsevier's Geïllustreerd Maandschrift, 25 (1915) dl. 50, s. 475-477. Argivearre op 12 july 2023.  Se wie lid fan Arti et Amicitiae, Sint Lucas, de Pulchri Studio en it genoatskip Kunstliefde en eksposearre meardere kearen, ûnder oare by de tentoanstellingen fan Levende Meesters, op de ynternasjonale tentoanstelling yn Berlyn (1905) en op De Vrouw 1813-1913. 

Froukje Wartena ferstoar yn'e âldens fan 77 jier.

 Galery 

 Keppeling om utens 
  ARTindex Lexicon Online

Kategory:Frysk etser
Kategory:Frysk keunstskilder
Kategory:Frysk tekener
Kategory:Nederlânsk etser
Kategory:Nederlânsk keunstskilder
Kategory:Nederlânsk tekener
Kategory:Nederlânsk persoan fan Frysk komôf
Kategory:Persoan berne yn Akkrum
Kategory:Persoan berne yn 1855
Kategory:Persoan stoarn yn 1933